# Esborrany de l’acta de la sessió ordinària del Consell de Mitjans d’Argentona en data 12 de febrer de 2014

Essent les 19.30 h es dóna inici a la reunió del Consell de Mitjans, al despatx d’Alcaldia de l’Ajuntament d’Argentona, amb els assistents que es ressenyen a continuació:

* Ferran Armengol, president del Consell de Mitjans de Comunicació d’Argentona.
* Joan Puyo, representant de Convergència i Unió
* Carles Martínez, representant d’Argencat
* Josep Coma, representant de Tots per Argentona
* Salvador Calafell, representant de L’Entesa
* Guillem Saleta, representant de la CUP
* Enric Parra, representant d’Agrupació Argentona
* Jordi Silva, representant dels treballadors de Ràdio Argentona.
* M. Rosa Martínez Planet, directora de Ràdio Argentona i secretària del Consell de Mitjans de Comunicació.
* Excusen l’assistència:
* Agustí Rodríguez, representant del Partit Popular
* Jaume Amatller, representant dels col·laboradors de Ràdio Argentona
* Joan Boba, a títol individual
* Pep Cuixart, a títol individual
* **Aprovació de l’acta anterior**

S’aprova per unanimitat.

* **Valoració del Cap de Creus 123**

La Maria Rosa Martínez comenta que ha agradat molt aquesta portada i també pregunta si han vist els vídeos als que es fa referència a la revista. Ferran Armengol explica que, amb la tablet, costa molt que es carreguin els vídeos, que triga molt.

Josep Coma comenta que el requadre dels regidors està molt repetit en cada edició i proposa que es tregui en el proper número perquè ja ha fet la seva funció. Joan Puyo diu que no fa nosa perquè el ciutadà vol posar cares als regidors. Ferran Armengol diu que ho veu necessari sobretot perquè els regidors de l’oposició són els menys coneguts per la gent perquè no van a tants actes. Guillem Saleta està a favor que en el proper número continuïn sortint els regidors. Per majoria es manté el requadre amb les cares i les funcions dels regidors.

* **Presentació del Cap de Creus 124**

A la portada apareix la foto dels regidors a Can Doro perquè és el tema principal, també apareix la temporada de Teatre, Música i Dansa, el reportatge de l’Espitllera sobre l’Argentona del 1714 i el resorgiment del Club d’Escacs del municipi.

Josep Coma pregunta qui surt a la foto de la portada i si hi ha algú de la Plataforma. Es comenta que van anar després i que també van fer fotos però no per la portada sinó per ells mateixos. Joan Puyo fa l’apreciació que és Cal Guardià; Salvador Calafell proposa posar-ho entre parèntesi lo de Cal Guardià; Ferran Armengol apunta que si s’ha de ser tan purista s’hauria de posar Can Doro-Cal Guardià, el cine Espanya... En aquest punt Maria Rosa Martínez diu que en el titular de portada no es pot posar tot el que es vol, que cal pensar en l’espai i en d’altres aspectes periodístics i que, en tot cas, tothom entén que allò és Can Doro. Maria Rosa Martinez diu que s’inclourà dins però no en el titular de la portada.

Maria Rosa Martínez continua explicant el contingut de la revista i diu que hi ha l’editorial, la carta de l’alcalde encara per maquetar, a sota un anunci sobre les tres xerrades del procés de participació del POUM.

La secció de les cartes al director va molt ple i Ferran Armengol comenta que hi ha una carta, la de la Plataforma en Defensa del Centre Històric, que és molt més llarga que lo permès. Maria Rosa Martínez comenta que ja s’ha reduït i que no poden ser estrictes quan no sempre ho han estat pel que fa al tema dels caràcters. A més afegeix que al final no ha pogut anar al costat del reportatges i que s’ha posat en la secció de cartes. Maria Rosa Martínez continua explicant el contingut de les cartes, a continuació explica les parts del reportatge de Can Doro.

En aquest punt Guillem Saleta diu perquè no es posa argentonins i argentonines, i aquí es diu, en Carles Martínez, que aquest debat està superat pels lingüistes. Carles Martínez explica que els lingüistes ho treballen des de diferents perspectives i que hi ha una feminista, Maria Carme Junyent, que ho defensa i diu que és una bestiesa això de posar els dos gèneres.

Maria Rosa Martínez explica que també hi entren temes estètics en els titulars de portada, que no poden ser llargs i que per això no poden ser del gust de tothom.

Maria Rosa Martínez explica que s’inclouen els codis QR en aquesta revista, o sigui, que en algunes informacions s’inclouen els codis QR per ampliar la informació. Diu que ho provarem a veure com funcionen ja que gairebé tothom té mòbils inteligents.

També hi ha un reportatge sobre la música, suggerit per en PEP, Maria Rosa Martinez explica que es van posar en contacte amb 20 persones i que només han contestat uns quants (4: Arnau Aymerich,Pol Parera, Aleix Burgués i Nil Villà) que són els que s’inclouen al reportatge amb una fotografia. També s’inclou un reportatge sobre el programa 08301, un nou programa de Ràdio Argentona que es fixa amb argentonins que viuen a l’estranger i d’altres que, a l’inrevès, han vingut a viure a Argentona.

MRM continua explicant que hi ha un recull fotogràfic de Sant Julià i Tres Tombs + Festa Major d’Hivern i enguany també amb codis QR. A coses de la vila hi ha una entrevista amb Antoni Soy, la visita de Pere Navarro, un mercat de segona mà al Cros, la masia de Can Ballot i Maria Rosa Martinez acaba d’explicar totes les notícies de Coses de la Vila.

La pàgina d’esports està dedicada als escacs. L’espitllera que hi ha molt de text però que va sobre el Tricentenari que és un tema que al Consell de Mitjans es va comentar que es tractaria. Els partits polítics i a la contraportada, la programació del Carnestoltes a Argentona. En Josep Coma pregunta si no hi ha foto antiga, i la Maria Rosa Martinez explica que estem esperant un bitllet antic que es va fer per Carnestoltes una penya, la del Llàntol o així, no ho sap del cert en aquest moment.

* **Proposta de temes pel proper Cap de Creus, el 125**

Maria Rosa Martínez explica que surt a mitjans del mes d’abril, abans de Sant Jordi.

Josep Coma pregunta quan es reparteix el Cap de Creus 124 i se li contesta que entre el 19 i 20 de febrer.

Maria Rosa Martínez reparteix la previsió de l’any de la revista Cap de Creus i que també ho enviarà via correu electrònic. Es tracta d’un altre punt de l’ordre del dia i així amb aquest calendari ja tindreu el tancament de redacció, etc, etc

Joan Puyo comenta pel proper número que com s’haurà fet algunes reunions pel Consell de la Vila s’haurà reunit pel tema del POUM i que hauria de sortir. Ferran Armengol comenta que s’endarrirà una mica però que s’haurà de veure si al Ple d’Abril va l’aprovació de l’avanç de Pla.

En definitiva, el POUM és un tema que s’haurà de parlar i també el Carnestoltes. Així com les obres de la piscina quan s’hagi inclòs el romanent de Tresoreria. Maria Rosa Martínez afegeix que també s’inclourà temes locals de Sant Jordi.

Salvador Calafell comenta que s’hauria d’informar dels pisos buits que hi ha Argentona, com es va comentar al Ple. Ferran Armengol diu que això quedarà una mica com un brindis al sol perquè les entitats financeres s’escuden en la llei i cada vegada obriran un tema als jutjats.

La MRM comenta que si es comenta com afectarà la Llei ARSAL a Argentona. En Ferran Armengol i en Carles Martínez comenten que poder és una mica precipitat perquè hi ha temes en debat. Ferran Armengol explica que ja ha començat a afectar a temes de secretaria com la renovació dels contractes de les escoles bressol. Carles Martínez, per la seva banda, explica que hi ha molts punts a tractar i que hi ha convenis i temes de competències delegades, pròpies i les antigues impròpies. Que s’està mirant la Llei de Règim Local Catalana i que no creu que haguem d’espantar fins que no estigui més clar comenta en Carles Martínez. Per concloure, es deixa de banda aquest tema fins que estigui més clar per informar en la revista municipal.

**Tema inversions:**

Jordi Silva, representant dels treballadors de Ràdio Argentona, explica que s’han destinat 20.000 euros a inversions, en concret, a dos temes. En primer lloc a legalitzar el centre transmissor que fa molts anys que està pendent però que és un tema de difícil solució perquè el transmissor hauria d’estar a sobre la ràdio. Si així fos la Ràdio no es podria escoltar a tot el municipi i per això es va posar al Turó de Cabanyes, segons un informe tècnic al Ministeri, normativa de 30 metres i estem a 300 metres i per això el Ministeri ho va tenir enrrera. Es van fer al·legacions i el tema va quedar pendent i també es va afegir que ni l’antena ni el centre transmissor estaven amb normativa perquè eren molt antics. El transmissor es va comprar fa dos anys i l’antena fa 4 anys i ara tenim l’antena i el transmissor en normativa i ara podem fer l’informe tècnic, aquesta és una de les inversions que s’han de fer ara: fer l’informe tècnic, enviar-lo al Ministeri i tot plegat se’n va als 5.000 euros. També s’ha de legalitzar el radio enllaç, això ho farem aquest any.

L’altra inversió, la segona, és sobre el programa informàtic d’emissió, l’actual és del 91 o 92, va ser una bona inversió. És un bon software, va ser creat per TV3 i l’empresa de Barcelona que el va crear el va començar a vendre per ràdio. Ràdio Argentona va ser una de les primeres ràdios que el va comprar però treballa en format MP2 i això és un problema ara que hi ha el MP3. També hi ha un altre problema que ens dona que és el d’emissió. A veure aquest programa té dos parts: el d’emissió i el d’utilitzar cada dia. El d’emissió no es va comprar i en aquell dia un informàtic d’Argentona, en Pep Gubau, va fer un programa “pirula”, per dir-ho d’alguna manera. Bé, doncs ha quedat obsolet i dóna problemes el cap de setmana, es para, va malament. Entre maquinària i el software se’n va cap als 15.000 euros.

Joan Puyo pregunta si s’ha pensat en alguna empresa determinada. En Jordi Silva explica que hi ha dues empreses en el mercat i que el més segur agafaran la que tingui un millor preu, tot i així,com que és un mercat amb poca competència s’arrepengen bastant en el preu.

* **Torn obert de paraula**

Guillem Saleta pregunta sobre el tema que s’havia comentat que era la possibilitat que tots els grups polítics parlessin sobre el mateix tema a l’espai de l’article polític. MRM explica que ho va proposar Argencat i que es va quedar que això ho havien de parlar els polítics i decidir.

El representant de Tots per Argentona comenta que el seu grup ha decidit deixar-ho com està, o sigui que tothom escrigui del que vulgui perquè el decidir-ho en una reunió talla l’actualitat que pot passar en els dos mesos que passen entre revista i revista.

Ferran Armengol pensa que millor escrigui del que vulgui perquè és una opinió de cada grup i l’actualitat pot ser diferent segons qui parli que dóna més importància a un tema o a un altre. Joan Puyo afegeix que això surt cada dos mesos i que per tant és difícil decidir.

Carles Martínez insisteix que, de totes formes, es podria fer una prova, com a experiment.

Maria Rosa Martinez comenta que poder sí però no en aquest espai.

Ferran Armengol recorda que això es va intentar en la Tertúlia Política que és setmanal i que tampoc va reixir.

Maria Rosa Martinez explica que el que passava es que hi havia grups que venien molt preparats i d’altres no però que és diferent d’escriure un article, sentat, tranquil·lament.

Carles Martínez comenta que el que està clar es que és un tema que requereix unanimitat. Guillem Saleta explica que ells ho trobaven bé però que poder és una bona idea de cara a les eleccions.

Martínez insisteix que es podria provar i a veure què passa, agafar un tema i mirar què passa, que no costaria res. Cada dos mesos poder és excessiu però que puntualment es determini al Consell de Mitjans i que no sigui un tema actual sinó atemporal. Guillem Saleta posa com a exemple...què faria cada grup a Can Doro, quines propostes tenen? Martínez hi està d’acord en aquest tema.

Jose Coma ho faria més atractiu de cara al públic, en pàgines centrals perquè en els articles polítics tots parlant del mateix, molta gent no s’ho llegiria

MRM també ho faria així, en altres pàgines i amb algun dibuix o imatge gràfica que ho ilustrés però cal tenir en compte que són 8 grups polítics.

Jordi Silva proposa fer vídeo i només posar el codi QR i la foto a la revista. S’ha de sintetitzar molt.

Salvador Calafell pregunta com queda la cosa. Maria Rosa Martinez respon que per ara no però que hi pensarem.

Aquí comenten temes de Can Doro, sobre tot el que s’ha trobat i el que s’ha arribat a dir que hi ha allà sota però sense transcendència pel Consell de Mitjans.

No havent-hi cap altra proposta, per ordre de Presidència, s’aixeca la sessió a les 20,30 h en el lloc i data UT-SUPRA.

Vist i plau

L’alcalde